
Referat
Subsemnatul Cardoşi Nicolae, director al Direcției de Asistență Socială Boldeşti-Scăeni, vă supun spre analiză următoarele:
- prin H.C.L. nr. 86 din 26.06.2018 a fost aprobată organizarea serviciului public de asistență socială la nivel de direcție, ca un compartiment funcțional în cadrul aparatului de specialitate al primarului şi totodată a fost aprobat Regulamentul de organizare şi funcționare al Direcției cuprins în Anexa nr.1 a aceleiaşi hotărâri;
- în urma controlului de fond efectuat de inspectori sociali din cadrul A.J.P.I.S. Prahova în perioada 13-15 mai 2024, prin procesul-verbal de control nr. 7769/15.05.2024 s-a dispus măsura revizuirii acestui regulament pentru conformarea cu prevederile Legii nr.156/2023 privind organizarea activității de prevenire a separării copilului de familie;
- totodată, în forma actuală, Regulamentul face trimitere la acte normative care nu mai sunt în vigoare (ex: Legea nr. 416/2001 privind ajutorul social care a fost abrogată cu 1 ianuarie 2024, în prezent fiind în vigoare Legea nr. 196/2016 privind venitul minim de incluziune iar Legea nr. 277/2010 privind alocația pentru susținerea familiei este în prezent abrogată).
- întrucât în prezent din structura D.A.S. fac parte şi mediatorul sanitar pentru romi şi referentul-consilier pentru romi, este necesar ca în Regulament să fie menționate şi atribuțiile şi activitățile specifice acestor posturi.
Față de aceste aspecte, în vederea ducerii la îndeplinire a măsurii dispuse de inspectorii sociali şi pentru conformarea cu prevederile legale menționate anterior, propun inițierea Proiectului de Hotărâre privind modificarea Regulamentului de organizare şi funcționare al Direcției de Asistență Socială Boldeşti-Scăeni şi supunerea acestuia aprobării Consiliului local.

Vă mulțumesc!
Director D.A.S.

